Nocht im Woid

Nocht im Woid (dt.: Nacht im Wald, engl.: Night in the Woods) is a Schpüü fia'n PC aus'm 2017a Joa. A Oasch voi Leit haum auf Kickstarta sowos 2000 Kilo z'ammglegd, damiz gmochd wean kau.

Im 2018a Joa is de gschpaßiger Herbst-Version (engl.: Weird Autumn) fia vaschiedane Konsoin aussekumman, wo's no a poa Sochn dazuataun hom.

In da G'schicht san olle Leit Viecha. Es geht ums junge Kazzal Mae, des iah Kolleg hiigschmissn hod und des wos wieda haam noch Possum Springs (Boarisch: Beitlrozzn-Quölln) kumman is. Iah Derfl is nua nimma so, wia'sa si's docht hod und a poa gschpaßige Sochn kumma ned nua ia söötsaum vua. Iahre Hawara, des Krokodüü Bea, da odrahte Fux Gregg und da gmiatliche Bär Angus, ham olle eigane Suagn, de ma nochwassan kau, wan ma bei eana pickn bleibd.

Monchmoi is des G'schpüü a Hupf-und-renn-Gspüü, owa vüü Weat liegd aa af da G'schicht, af de Leit und des, wos redn tan.

Kategorie:Computerspiel
Kategorie:Artikel auf Wienerisch